rlitschk/wikidir huggingface dataset:
Bremervöör is en Gemeen in’n Landkreis Rodenborg in Neddersassen mit 18.793 Inwahners (Stand 31. Dezember 2022). Blangen den Hauptoort Bremervöör höört dor noch en ganze Reeg annere Öörd mit to. Bremervöör liggt in dat Zentrum von dat Elv-Werser-Dreeeck twüschen Cuxhoben, Bremerhoben, Bremen un Hamborg. De Navergemenen sünd Kronenborg un Esdörp in’n Noorden, Olendörp un Heinbockel in’n Noordoosten, Kutenhult in’n Oosten, Farm un Deins in’n Süüdoosten, Sandbossel in’n Süden, Gnarrenborg in’n Süüdwesten, Örel un Eversdörp in’n Westen un Alfst un Hollnseth in’n Noordwesten. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De Gemeen Bremervöör is an’n 1. März 1974 ut de olen Gemenen Bevern, Bremervöör, Heesdörp, Hönau-Lindörp, Isheim, Mehdörp, Minst, Neer-Ochenhusen, Öölm, Oostendörp, Plönjeshusen un Sprekens tohoopleggt worrn. De Stadtrechten hett de Gemeen dorbi von Bremervöör övernahmen. Bet to’n Oplösen von’n Landkreis Bremervöör 1977 weer de Stadt Sitt von de Kreisverwalten. Dorna is dat Rebeet Deel vun den hüdigen Landkreis Rodenborg worrn un de Verwalten güng na Rodenborg över. De Tallen geevt de Inwahnertallen an, (Stand vun’n 31. Dezember 2009): Bevern (1.229) Bremervöör (11.387) Öölm (1.479) Heesdörp (1.854) Hönau-Lindörp (507) Isheim (381) Mehdörp
Polykarp Kusch (* 26. Januar 1911 in Blankenburg, Düütschland; † 20. März 1993 in Dallas, Texas, USA) weer en US-amerikaansch Physiker un Nobelpriesdräger. Polykarp Kusch keem 1912 mit sien Familie ut Düütschland in de USA. 1931 kreeg he sien Bachelor Afsluss an dat Case Institute of Technology un 1933 sien Master-Afsluss an de University of Illinois at Urbana-Champaign. An disse Universität hett he denn ok 1936 sien Doktertitel mit en Thema ut den Beriek optische Molekülspektroskopie bi F. Loomis Wheeler maakt. 1936 weer he Assistant an de University of Minnesota (wo he sück mit Massenspektrometern befaat hett) un af 1937 Instructor an de Columbia University, wo he ok in den Tweeten Weltkrieg an militärisch Forschen bedeeligt weer. De dorbi lehrt Techniken ut de Mikrowellenelektronik hett he nah den Tweeten Weltkrieg in de Spektroskopie anwennd. 1941 bit 1942 weer he Entwicklungsingenieur bi Westinghouse Electric un 1944 bit 1946 weer he Forscher an den Bell Laboratories. Af 1946 weer he Associate Professor un af 1949 Perfesser an de Columbia University, deren Physik-Fakultät he van 1949 bit 1952 un 1960 bit 1963 vörstunn. Anfangs hett he an de Columbia University eng mit Isidor Isaac Rabi tosommenarbeit. 1969/70 weer he Viezpräsident vun de Universität
Fort Portal is ene Stadt in’n Westen vun Uganda. Se hett 42.671 Inwahners un is de Hööftstadt vun’n Distrikt Kabarole. Fort Portal is dat Zentrum vun dat ole Riek Toro, dat siet 1993 wedder enen Omukama (König) hett. De Ruinen vun de Veste, de Sir Gerald Portal 1891 bet 1893 opboot hett, liggt hüüt op dat Land vun’n Golfklub. Süden de Stadt liggt de Karambi-Gräver, wo de Königsfamilie vun Toro begraven liggt. Fort Portal liggt in de Neeg vun de Ruwenzori-Bargen, den Kibale-Natschonalpark un den Königin-Elisabeth-Natschonalpark un is för vele Touristen de Utgangspunkt för Reisen in disse Gegend.
Winzendörp is en Gemeen in de Samtgemeen Hullnst in’n Landkreis Horborg in Neddersassen mit 1520 Inwahners (Stand 31. Dezember 2022). To de Gemeen Winzendörp höört blangen Winzendörp sülvs ok de Öörd Dierstörp, Klauenborg, Wennersdörp un Dierstörp-Heid mit to. De Navergemenen sünd Appel un Vosshusen in’n Noorden, Bookholt in’n Oosten, Dreest in’n Süden, Kakenstörp in’n Süüdwesten un Hullnst in’n Westen. De Gemeen Winzendörp is in de Midd von dat 19. Johrhunnert grünnt worrn, as de Dörper Winzendörp, Wennersdörp un Dierstörp to een Gemeen tohoopleggt worrn sünd. De dree Dörper hebbt to disse Tied ok tohoop een Schoolgemeen billt. Liddmaten 2011: SPD: Gunda Rohde, Ingo Schwarz Gröne: Susanne Dierks, Christiane Melbeck, Manfred Thiel WG: Stephan Aldag, Heiner Bartels, Manfred Cohrs, Bernd Oelkers, Marina Stöver, Uwe Wiechern 2016: SPD: Gunda Rohde, Ingo Schwarz Gröne: Monika Lüskow, Christiane Melbeck, Manfred Thiel WG: Stephan Aldag, Imke Bansemer, Heiner Bartels, Manfred Cohrs, Rainer Haase, Bernd Oelkers Dat Wapen von de Gemeen wiest vörn op roden Grund twee sülvern Ploogscharen un achtern op sülvern Grund en swarten Propeller. De Propeller steiht as Symbol för den Flegerbo in dat Wark Winzendörp un de Ploogscharen för de Bueree. Nils Kagel: Chronik der Gemeinde Wenzendorf. Verlag Förderverein des Freilichtmuseums Kiekeberg
Appel is en Gemeen in de Samtgemeen Hullnst in’n Landkreis Horborg in Neddersassen mit 2062 Inwahners (Stand 31. Dezember 2022). To de Gemeen Appel höört blangen Appel sülvs ok de Öörd Eversen, Eversche Heid, Grauen un Olendörp mit to. De Navergemenen sünd Vosshusen in’n Noorden un Oosten, Winzendörp in’n Süden, Hullnst in’n Süüdwesten un Mesborg in’n Westen. De Gemeen Appel is in de Midd von dat 19. Johrhunnert grünnt worrn, as de Dörper Appel, Eversen, Grauen, Mienenbüddel, Ömbüddel, Olendörp un Raad to een Gemeen tohoopleggt worrn sünd. An’n 1. April 1925 sünd de dree Öörd Raad, Mienenbüddel un Ömbüddel as Gemeen Raad egenstännig worrn. Sietdem besteiht de Gemeen Appel in ehr hüdige Grött. Liddmaten 2011: CDU: Claudia Erdmann, Carsten Fock, Peter Matthies, Wilfried Modei BfA: Norbert Bischoff, Arne Gewert, Eckhard Gewert, Reinhard Kolkmann, Rüdiger Maack, Heinrich Meyer CDH: Bernhard Goeritz 2016: CDU: Carsten Fock, Wilfried Modei, Norbert Schwarz BfA: Uta Bier, Nicole Bolsmann-Heick, Roland Gerloff, Arne Gewert, Eckhard Gewert, Reinhard Kolkmann, Rüdiger Maack, Heinrich Meyer Dat Wapen von de Gemeen wiest baven op gollen Grund en swarten Gevel mit krüüzte Peerköpp, de na binnen kiekt, un veer rode Facken un ünnen op blauen Grund en sülvern Swaan mit roden Snavel,
Dreest is en Gemeen in de Samtgemeen Hullnst in’n Landkreis Horborg in Neddersassen mit 818 Inwahners (Stand 31. Dezember 2022). De Navergemenen sünd Winzendörp in’n Noorden, Bookholt in’n Oosten un Kakenstörp in’n Süden. Liddmaten 2011: CDU: Else Weselmann WGD: Wilhelm Erhorn, Martina Martens, Michael Nass, Thorsten Raid, Andrea Schulz, Horst Sindt, Uwe Wüppermann ahn Partei: Jürgen Cohrs 2016: FLD: Jürgen Cohrs, Till Franzen, Cohrs Matthias WGD: Bernd Apel, Martina Martens, Michael Nass, Andrea Schulz, Udo Westermann, Uwe Wüppermann Dat Wapen von de Gemeen is vörn dree Maal rood un witt deelt un wiest achtern op sülvern Grund dree rode Hüüs mit swarte Däcker. De dree Hüüs staht för den Naam von’n Oort, de ok ut dree Hööv vörgahn is. De veer Feller vörn wiest dor op hen, dat de Oort fröher to de Veerdörper höört hett. De Grundschölers ut Dreest gaht na de Grundschool Trill. http://www.nls.niedersachsen.de/ Gemeen Dreest. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Samtgemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp | Hanstää
Hassbossel is en Gemeen in de Samtgemeen Hullnst in’n Landkreis Horborg in Neddersassen mit 777 Inwahners (Stand 31. Dezember 2022). To de Gemeen Hassbossel höört blangen Hassbossel sülvs ok de Oort Holv mit to. De Navergemenen sünd Resbossel in’n Noordoosten, Heidenau in’n Süüdoosten, Kalf, Vierden un Woonst in’n Süüdwesten (de letzten dree in’n Landkreis Rodenborg) un Sounsiek (Landkreis Stood) in’n Noordwesten. Liddmaten 2011: WG: Andreas Elmers, Peter Lemmermann, Thorsten Meyer, Jürgen Ravens, Gerhard Schröder, Günter Sievers, Günter Stemmann, Georg Stöver, Annemarie Wilde 2016: WG: Andreas Elmers, Alexander Kolipost, Peter Lemmermann, Andreas Meier, Thorsten Meier, Tobias Rathjen, Jürgen Ravens, Gerhard Schröder, Georg Stöver Dat Wapen von de Gemeen wiest vörn baven op grönen Grund en Poststruuk mit söss rode Bläder, en roden Stengel un fiev sülvern Blomen mit gollen Stofffadens un ünnen achtern op gollen Grund de swarte Schüffel von en Damhirsch. De twee Feller von dat Wapen staht för Hassbossel un Holv. De Poststruuk (Ledum palustre) kummt in Hassbossel vör. De Damhirsch steiht för dat vele Wild un Holt in de Gemeen. Wilhelm Marquardt: Chronik der Gemeinden Halvesbostel mit Holvede und Regesbostel mit Holtorfsbostel und Rahmstorf. Christians, Hamborg 1989 Gemeindelexikon für das Königreich Preußen. Auf Grund der Materialien der Volkszählung
Hullnst is en Gemeen in de Samtgemeen Hullnst in’n Landkreis Horborg in Neddersassen mit 3824 Inwahners (Stand 31. Dezember 2022). To de Gemeen Hullnst höört blangen Hullnst sülvs ok de Öörd Emm, Makensbrook, Starsbeek un Wosbossel mit to. De Navergemenen sünd Mesborg in’n Noorden, Appel un Winzendörp in’n Oosten, Kakenstörp in’n Süüdoosten, Duhrn in’n Süden, Heidenau in’n Süüdwesten un Resbossel in’n Westen. Liddmaten 2011: CDU: Jürgen Böhme, Carsten Boßerhoff, Klaus Buse, Friderike Heins, Jörg Meier, Claus-Wilhelm Ritscher SPD: Martina Munz, Karoline Nielsen WG: Rüdiger Kummer, Joachim Aldag, Bernd Perlowski, Wilhelm Tödter Gröne: Ruth Alpers, Angelika Filip, Ralf Wegener 2016: CDU: Jürgen Böhme, Carsten Boßerhoff, Claus Buse, Friederike Gude, Jörg Meier, Thomas Stöver SPD: Johannes Nielsen, Karoline Nielsen WGH: Joachim Aldag, Rüdiger Kummer, Bernd Perlowski, Wilhelm Tödter Gröne: Ruth Alpers, Angelika Filip, Ralf Wegener Dat Wapen von de Gemeen wiest op roden Grund en sülvern Biel mit en gollen Steel, dat mit de Sneed na baven vörn wiest. Mit dat Biel sünd fröher för de Marktgenossenschaft de Bööm för de Aukschonen kenntekent worrn. http://www.nls.niedersachsen.de/ Gemeen Hullnst. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (hoochdüütsch) Städer un Gemenen in’n Landkreis Horborg Äästörp |
Resbossel is en Gemeen in de Samtgemeen Hullnst in’n Landkreis Horborg in Neddersassen mit 1078 Inwahners (Stand 31. Dezember 2022). To de Gemeen Resbossel höört blangen Resbossel sülvs ok de Öörd Holtörp, Holtörper Heid un Rahmstörp mit to. De Navergemenen sünd Beekdörp (Landkreis Stood) in’n Noorden, Mesborg in’n Noordoosten, Hullnst in’n Oosten, Heidenau in’n Süden, Hassbossel in’n Süüdwesten un Sounsiek (Landkreis Stood) in’n Westen. De Gemeen hett sik in de Midd von dat 19. Johrhunnert ut de Dörper Resbossel, Rahmstörp un Holtörp billt un is sietdem in ehren Ümfang unverännert bleven. Liddmaten 2011: FWGR: Jan Veldhoff, Bernd Bremer, Wilhelm Meier, Annett Mähling, Werner Sternberg, Kay Wichmann WGR: Joachim Mehler, Angelika Aldag, Wolfgang Ilse SPD: Hanna Mehler, Manfred Hüllen 2016: FWGR: Bernd Bremer, Joachim Knüppel, Annett Mähling, Wilhelm Meier, Dörte Mißfeld, Kay Wichmann WGR: Angelika Aldag, Wolfgang Ilse, Thomas Kästner, Joachim Mehler, Otto Tschackert Dat Wapen von de Gemeen wiest op blauen Grund en sülvern Balken von baven na ünnen. Dor op liggt en gollen Dreeknoopfibel. De dree Feller staht för de dree Öörd Resbossel, Holtörp un Rahmstörp. De Dreeknoopfibel wiest op Funnen ut dat 5./6. Johrhunnert ut Rahmstörp hen. Wilhelm Marquardt: Chronik der Gemeinden Halvesbostel mit Holvede und Regesbostel mit
Rekum (um un bi 1300 Reken oder Rekene) is een Oortsdeel vun den Stadtdeel Blomendal in Bremen-Noord. In dat 12. Jahrhunnert seet in dat Dörp een Familie vun den Deenstadel. Al um un bi 1400 geef dat dor een Möhl. Dichtbi konn een över de Werser gahn. Rekum höör eerst nah dat Kaspeel Ne’enkarken, later nah dat Kaspeel Blomendal. 1955 hett Rekum een eegen Kark kregen. 1813 hett Rekum 484 Inwohners harrt; 1858: 705 Inwohners; 1905: 1.103 Inwohners. 1939 keem Rekum mit annere Kuntreien in den Norden vun de Lesum vun Preußen nah Bremen. Vun 1946 af an is Rekum een Oortsdeel vun den Stadtdeel Blomendal. 1995 hett Rekum 2.395 Inwohners harrt. De nächste Autobahn is de Autobahn 27. De Opfohrt 14 Swonewebel liggt so teihn Kilometer in’n Oosten von Rekum. De nächste Bahnhoff is so bi twee Kilometer wied weg in’n Süden de Bahnhoff Farge an de Bahnlien Farge–Vesack. Dor föhrt de Lien RS 1 von de Regio-S-Bahn Bremen/Neddersassen, de von Farge bet na Veern geiht. Von September 1911 bet 1931 harr de Oort en egen Bahnhoff an de Nedderwerserbahn. Koordinaten:53° 13′ N, 8° 31′ O
Adolf Jakob Wiklund (* 19. Dezember 1921 in Rossön, Kommun Strömsund, Jämtlands län; † 21. September 1970 in Frösön, Östersund, Jämtlands län) weer en sweedsch Biathlet. Wiklund fung sien Loopbahn 1948 in’n Skilangloop an, nahdem he tovör as Floogtechniker up en Militärfloogplatz arbeit harr. He wurr bi de eerst Weltmeesterschap 1958 in’n Biathlon in Saalfelden Sieger över 20 km un dormit eerst Biathlon-Weltmeester. Todem wunn he Gold mit de noch inoffiziell utdragen Staffel. Een Johr later wunn he in Courmayeur mit de immer noch inoffiziellen Staffel de Sülverrmedaille achter de Mannschap vun de Sowjetunion un keem in’n Eenzel över 20 km up den 9. Platz. Bi de Olympisch Winterspelen 1960 in Squaw Valley keem he up den 19. Platz. In dat dorupfolgen Johr hett he sien Loopbahn afsloten. Wiklund, de in Frösön leven dee, weer aber ok sonst sportlich aktiv. He weer ok en goot Footballspeler, as ok goot Gelände- un Hinnernislöper. Adolf Wiklund (Biathlet). Mehr Biller, Videos oder Audiodateien to’t Thema gifft dat bi Wikimedia Commons. Adolf Wiklund in de Datenbank vun Sportsreference.com (engelsch)
De Nördlichen Cheyenne (Eegennaam: O mi sis bzw. Ohmésêhese) sünd en Grupp vun de Cheyenne-Indianer. Siet de 30er Johren vun dat 19. Johrhunnert hemm se in dat Rebeet vun den Yellowstone River un den North Platte River leevt. Tovör weern se mit den Südlichen Cheyenne wieder in’ Süden an’ Arkansas River to Huus. Se hemm sück för Kriegstüüg af un to den Lakota un den Arapaho anslooten. Disse kampverband hett 1876 General Custer un sien Truppen an’ Little Big Horn slahn. Nah disse Slacht wurrn de Cheyenne in Reservate in Montana dwungen. Dat Utööven vun hör Religion, Sitten un Gebräuche wurr hör denn ok tietwies ünnerseggt. List van Indianer up de noordamerikaansche Kontinent
Oskar "Ossi" Eckmüller (* 21. Januar 1930 in Schöllnach; † 31. Dezember 1992 in Hausham) weer en bayerischen Volksschauspeler un Speelbaas. Eckmüller hett to Anfang vun de 1950er Johren en Utbilln as Discher maakt. In de tweeten Hälft vun de 1950er hett he eerste Insichten in de Schauspeleree wunnen, as he an’t Tegernseer Volkstheater speelt hett. En breed Publikum kennt em dör tallrieke Optreden in’t bayerische Feernsehn, ünner annern in Der Komödienstadel. Blangento weer he ok as Singer un as Theaterspeelbaas ünnerwegens. Ossi Eckmüller in de Internet Movie Database (engelsch) Normdaten: GND: 1062311469 (OGND, AKS) | VIAF: 311707706 | Wikipedia-Personensöök
Knockando [ˌknɔkanˈduˑ], gäälsch Cnoc-an-dubh Swart Hövel, is en Whisky-Brenneree in Knockando, Morayshire, Schottland. De Destille höört to’n Spirituosenkunzern Diageo (fröher: United Distillers). De Whisky is Deel vun de Classic-Malts-Reeg, de vun den Kunzern rutgeven warrt. De Brenneree Knockando is 1898 vun Ian Thomson an’t Över vun den Stroom Spey grünnt worrn, to de Tiet as vele Brennereen entstahn sünd. De Naklapp weer, dat toveel Whisky produzeert weer un de Industrie dorachter kort later in de Knee gahn is. So keem dat, dat ok Knockando bedrapen weer: De Brenneree weer vun 1900 bit 1904 dicht maakt un is denn to en bannig sieten Pries vun jüst mol 3.500 Pund Sterling an W & A Gilbey Ltd. verköfft worrn. 1952 weer de Destille vun Justerini & Brooks övernahmen. De Tall vun de Brennblasen is 1969 op veer Stück verdubbelt worrn. 1975 is se in den Besitt vun IDV/Grand Metropolitan övergahn. Vundaag höört se Diageo. Wegen ehr Laag höört de Destille Knockando to dat schottische Whiskyrebeet Speyside. Dat Water för de Produkschoon stammt ut den Cardnach Spring. Brennt warrt in twee wash stills un twee spirit stills. En groten Deel vun den Whisky warrt versneden un is en wichtigen Bestanddeel vun den Blended
De Martha-Müller-Grählert-Pries warrt elk Johr in’n Rahmen von dat Shantychordrepen in dat Oostseebad Zingst vergeven. De Pries warrt von dat Seebad Zingst un de Kur- un Touristik GmbH utgeven an Lüüd, de dat Arv von de Schrieversche Martha Müller-Grählert wohrt un sik för plattdüütsche un noorddüütsche Kultur insetten doot. He is 1999 dat eerste Maal vergeven worrn. Horst Köbbert Renate Herrmann-Winter 2006: Jochen Renz 2007: 2008: 2009: Leif Tennemann 2010: Dieter Karow 2011: 2012: Hans Arlt 2013: 2014: 2015: Rainer Schobeß
Rufus Frederick Sewell (* 29. Oktober 1967 in Twickenham, Greater London, England) is en britischen Schauspeler. Rufus Sewell hett sien Utbilln as Schauspeler an de Central School of Speech and Drama in London afslaten. An’t Theater füng he 1992 mit dat Stück Making It Better. För sien Rull is he dat glieke Johr bi de Critics’ Circle Theatre Awards vun London as Best Becomer uttekent worrn. Sien Rull in Tom Stoppard sien Theaterstück Arcadia hett em sien eerste Nomineren för en Olivier Award inbröcht. He hett ok an’n Broadway speelt, un kreeg dor för sien Rull in Translations den Broadway Theater World Award. In’t Kino weer he 1991 to’n eersten mol to sehn in Don Boyd sien Film Twenty-One. Tokiekers un Kritikers künn he 1994 as Will Ladislaw in de Feernsehminireeg Middlemarch vun de BBC övertügen. In de Johren dorna speel he tallrieke Rullen in britische Feernsehprodukschonen un Verfilmen vun histoorsche Themen. Veel Spood harr he to’n Bispeel mit sien Dorstellen vun Charles II. as ok mit de Rull Petruchio in en moderne Neefaten vun The Taming of the Shrew (dt.: Der Widerspenstigen Zähmung) vun William Shakespeare. Sewell hett mit bekannte Speelbasen as John Schlesinger, Kenneth Branagh un Michael Apted
De Bahnhoff Bargst is en Bahnhoff mit een Gleis in dat Dörp Bargst. De Bahnhoff liggt an de Bahnlien Bremerhoben–Buxthu un höört to’n HVV. He liggt in’n Süden von dat Dörp an de Poststraat (K 64). 1902 is de Bahnlien Bremervöör–Bookholt boot worrn, de in Bremervöör an de Bahnlien Bremerhoben–Stood anslaten hett. To de Tied is ok de Bahnhoff Bargst inricht worrn. De Personenverkehr twüschen Bremervöör un Bookholt is to’n 26. Mai 1968 instellt worrn. Dat hett denn en ganze Tied in Bargst keen Personenverkehr mehr geven. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S 3 von de S-Bahn Hamborg) föhren. Nadem de Lien S 3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S 3) weer nu Buxthu. De Afkörten in dat Bahnamtliche Betriebsstellenverzeichnis is ABAT un de Internatschonale Bahnhoffsnummer 612868. De Bahnhoff hett een Bahnstieg, dat is en Siedenbahnstieg
De Bahnhoff Brest-Aasp is en Bahnhoff mit een Gleis bi dat Dörp Aasp, aver op dat Rebeed von Brest (een Kilometer in’n Süden). De Bahnhoff liggt an de Bahnlien Bremerhoben–Buxthu un höört to’n HVV. He liggt in’n Noorden von Brest un in’n Süüdoosten von Aasp an de Straat Na’n Bahnhoff (K 58). 1902 is de Bahnlien Bremervöör–Bookholt boot worrn, de in Bremervöör an de Bahnlien Bremerhoben–Stood anslaten hett. To de Tied is ok de Bahnhoff Brest-Aasp inricht worrn. De Personenverkehr twüschen Bremervöör un Bookholt is to’n 26. Mai 1968 instellt worrn. Dat hett denn en ganze Tied an’n Bahnhoff Brest-Aasp keen Personenverkehr mehr geven. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S 3 von de S-Bahn Hamborg) föhren. Nadem de Lien S 3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S 3) weer nu Buxthu. De Afkörten in dat Bahnamtliche
De Bahnhoff Kutenhult is en Bahnhoff mit een Gleis bi dat Dörp Kutenhult. De Bahnhoff liggt an de Bahnlien Bremerhoben–Buxthu un höört to’n HVV. He liggt in’n Süüdwesten von Kutenhult an de Lange Straat (K 42). 1902 is de Bahnlien Bremervöör–Bookholt boot worrn, de in Bremervöör an de Bahnlien Bremerhoben–Stood anslaten hett. To de Tied is ok de Bahnhoff Kutenhult inricht worrn. De Personenverkehr twüschen Bremervöör un Bookholt is to’n 26. Mai 1968 instellt worrn. Dat hett denn en ganze Tied an’n Bahnhoff Kutenhult keen Personenverkehr mehr geven. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S 3 von de S-Bahn Hamborg) föhren. Nadem de Lien S 3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S 3) weer nu Buxthu. De Afkörten in dat Bahnamtliche Betriebsstellenverzeichnis is AKTH un de Internatschonale Bahnhoffsnummer 619342. De Bahnhoff hett een Bahnstieg, dat is en
De Bahnhoff Heesdörp is en Bahnhoff bi dat Dörp Heesdörp. De Bahnhoff liggt an de Bahnlienen Bremerhoben–Buxthu un Bremerhoben–Stood. Ok de Museumsbahn von’n Moorexpress, de twüschen Stood un Bremen föhrt, höllt in Heesdörp. De Moorexpress föhrt blots veer Maal an’n Dag an Wekenennen un Fierdaag. De Bahnhoff liggt in’n Noorden von Heesdörp an de Horner Straat. 1898 is de Bahnlien Bremerhoben–Stood boot worrn. To de Tied is ok de Bahnhoff Heesdörp inricht worrn. Tosätzlich is 1902 de Bahnlien Bremervöör–Bookholt anleggt worrn, de in Bremervöör an de Bahnlien Bremerhoben–Stood anslaten weer. De Lien von Bremervöör na Bookholt is to’n 26. Mai 1968 instellt worrn. Dat hett denn blots noch Verkehr von Bremerhoben na Stood geven. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Nu kunnen se von Bremerhoben över Buxthu direkt na Neegraven (mit Ansluss an de Lien S 3 von de S-Bahn Hamborg) föhren. Nadem de Lien S 3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S 3) weer nu Buxthu. 1936 is in’t
Rönnebeck is een Oortsdeel vun Bremen-Noord un höört to den Stadtdeel Blomendal to. Fröher weer Rönnebeck een Deel vun dat Amt Blomendal. Bit 1714 höör dat to Sweden, bit 1866 to Hannober un bit 1939 to Preußen. 1939 keem dat, tohopen mit annere Kuntreien in den Norden vun de Werser nah Bremen. Vun 1946 af an is Rönnebeck een Oortsdeel vun den Stadtdeel Blomendal. Dat tostännig Kaspeel weer Blomendal, man in dat Jahr 1905 is in Farge een reformeerte Kark boot wurrn. Vun dor af an höör Rönnebeck to de Karken vun Farge mit to. De Karkengemeen nömmt sik Karkengemeen Rönnebeck-Farge. Bi düsse Gemeende hett de Schriever Manfred Hausmann as Predikant mitmaakt. De Schrieversche Alma Rogge hett in Rönnebeck leevt. 1813 hett Rönnebeck 480 Inwohners harrt;1885: 694 Inwohners;1905: 1.690 Inwohners; 1974: 4.603 Inwohners; 1995: 4.693 Inwohners